NaiveNeuron/SloPal huggingface dataset:
Bittó Cigániková, Jana, poslankyňa NR SR (2021-01-14):
Boris, úprimne tlieskam tvojmu vystúpeniu, naozaj celkovo si ma dnes veľmi milo prekvapil aj, aj strana SME RODINA, všetko, čo si povedal, úplne platí. A naozaj to bol jediný dôvod, prečo som aj ja teda včera vystúpila a toto isté som povedala, keď ste si všimli, ja sa dneska naozaj držím, vôbec som nevystupovala, aby som sa neopakovala s tým istým, napriek tomu s tým istým, čo som hovorila ja, vystupujú poslanci OĽANO, SME RODINA a aj viem, že aj poslanci ZA ĽUDÍ, niektorí, toto takto isto cítia a to úplne z pochopiteľných dôvodov, všetci sa obávame, aby vakcíny neboli vyhadzované, a tiež si myslíme ako ty, že je lepšie ich zaočkovať. No ja chcem len toľko povedať, že ak by bol záujem, ja mám vypracovaný pozmeňujúci návrh, ktorý celý tieto, celú túto časť o tých pokutách vyhadzuje, komukoľvek ho rada posuniem, nechcela som to urobiť preto, aby som nejakým spôsobom nenahnevala koalíciu, neublížila koalícií, ale vidím, že je na tom zhoda, budem veľmi rada, ak, ak nakoniec sa na tom dohodneme. Prípadne tak, ako povedal pán minister, sa postrážia tie veci, lebo takisto mi prisľúbil, že sa postrážia tie veci tak, aby keď už budú napríklad očkovať ambulantní lekári neskôr, tak aby im takáto pokuta nehrozila, lebo to je dôležité a to musíme povedať, že pán minister v tomto aj mňa ubezpečil, že toto nehrozí, chcem to aj povedať nahlas, aby sa tohoto ľudia nebáli. Čiže či to skončí tak, alebo tak, ďakujem veľmi pekne za tvoje vystúpenie aj, aj poslancom, že dnes nabrali odvahu povedať svoj názor a naozaj ukázať, že teda majú zdravý rozum zo všetkých, zo všetkých strán, ďakujem veľmi pekne. A chcem len pripomenúť, že predkladateľom je pán Hollý, čo je irónia, takže ešte stále máš možnosť to zmeniť cez predkladateľa tohto zákona, ale ďakujem ešte raz za tvoje vystúpenie. Vďaka.
Drdul, Dominik, poslanec NR SR (2021-03-17):
Ospravedlňujem sa, môžme na chvíľočku? Ja by som si potreboval skočiť do ústavnoprávneho výboru, stratil som to slovo úvodné, spravodajcovské.
Klus, Martin, poslanec NR SR (2016-09-21):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Linhart, Patrick, poslanec NR SR (2021-10-19):
Ďakujem za slovo, pán predseda. Aj keď, pán poslanec Kotleba, si tu splietal dve-tri veci dokopy, čomu som teda nerozumel, ale môžeme si na to sadnúť, možno mi to potom vysvetlíš. Osoby, civilné obyvateľstvo nemá prístup do vojenského priestoru. Ja neviem teda, ja som bývalý vojak z povolania, ja som tam nevidel, keď sme tam behali so samopalmi a strieľali z tankov, tak som tam nevidel nejakých pobehovať civilistov, ktorí tam môžu akože len tak voľne ako srnky si tam behať. Takže to by som akože, nie je to veľmi dobrý nápad, si myslím, ale keď sa zriadi nejaká odborná komisia, tak proti tomu nič nemám. Ďakujem.
Žiga, Peter, minister životného prostredia SR (2013-10-17):
Ďakujem pekne. Vážený pán predseda, vážené panie poslankyne, páni poslanci, prečítam odpoveď pána ministra pôdohospodárstva. Vážený pán poslanec, nie je to pravda. Lesy Slovenskej republiky, štátny podnik, uzatvorili zmluvu na dodávky drevnej štiepky so spoločnosťou SIMA SH, s. r. o., ktorá bola zverejnená v Centrálnom registri zmlúv vedenom Úradom vlády Slovenskej republiky. Tento obchodný vzťah bol založený zmluvou v štandardnom znení iba s tou výnimkou, že nákladku si zabezpečovala spoločnosť SIMA SH vlastnými prostriedkami. Uvedená zmluva bola uzatvorená na základe obchodných rokovaní s odštepným závodom Biomasa Levice, na ktorých spoločnosť SIMA SH akceptovala za dodávky drevnej štiepky cenníkovú cenu. V tom čase podnik Lesy SR, Lesy Slovenskej republiky, disponoval prebytkom energetickej štiepky, ktorý vznikol neuzatvorením zmluvy s dlhodobým partnerom z dôvodu nedosiahnutia dohody o cene a množstve. Nakoľko spoločnosť SIMA SH, s. r. o., po určitom čase prestala uhrádzať svoje záväzky, boli jej dodávky zastavené a nedošlo k naplneniu celého kontraktu. Dovtedy neuhradené pohľadávky po lehote splatnosti boli v zmysle vnútropodnikových smerníc okamžite dané na súdne vymáhanie a bol dohodnutý splátkový kalendár. Uvedený obchodný prípad v spojení s obchodným prípadom Smrečina Hofatex prinútil vedenie štátneho podniku k zmene postoja ohľadom obchodného rizika pri dodávkach drevnej štiepky. Na základe toho generálny riaditeľ prijal opatrenie na zamedzenie a zníženie rizika vzniku pohľadávok pri obchodovaní s drevnou štiepkou. Bol vydaný pokyn na vypracovanie smernice na obchod s drevnou štiepkou a najmä pokyn na uzatváranie ďalších kontraktov s platbou vopred, na ktorý sú v súčasnosti nesúhlasné reakcie obchodných partnerov. Zároveň generálny riaditeľ Lesov Slovenskej republiky vyvodil aj osobnú zodpovednosť a odvolal z funkcie riaditeľa závodu Biomasa Levice a rozhodol, že k 1. januáru 2014 tento odštepný závod zanikne a kompetencie prechádzajú na odštepný závod Lesnej techniky Banská Bystrica. Ďakujem, pán predseda, pani predsedajúca.
M. Fronc, minister školstva SR: (2005-03-17):
Sociálne štipendium maximálne oproti súčasným 2 000 korunám je v tejto chvíli nastavené na 6 870 korún, trojnásobok. Umožní študovať tým, ktorí dnes sa nehlásia a sú z mnohopočetných a chudobných rodín, pretože sa nachádzajú vo veľmi nízkej príjmovej skupine. Predpoklad je, že podľa tohto návrhu miesto súčasných asi  10 000 poberateľov sociálnych štipendií by bolo okolo 30 000 študentov, ktorí by boli poberateľmi sociálnych štipendií od najnižšej výšky po tú najvyššiu 6 870 korún. Ale chcem aj iné povedať. My odhadujeme, že tie poplatky, na  ktoré má študent nárok urobiť si výhodnú pôžičku, tie poplatky by mohli byť v priemere okolo 8 000 korún mesačne. Ale súčasne, keďže v návrhu zákona je, že 35 % z vybraných poplatkov ide v prvom rade na motivačné štipendiá a iné sociálne, aj taká možnosť je, keď sa náhodou ocitne ešte v inej sociálnej situácii študent, to znamená,  odhadujem, že by mohlo okolo 20 % študentov poberať ročne okolo 15 až 20 000 korún, keď sa budú dobre učiť, keď budú dosahovať dobré výsledky. Inými slovami, 8 000 v priemere zaplatí a dostane 15 až 20 000 za rok. Čiže tí, ktorí sa budú dobre učiť a naozaj budú špičkoví, na tom v končenom dôsledku ešte získajú oproti súčasnému stavu. Samozrejme, tí, ktorí sú vo vysokých príjmových skupinách, tí, ktorí jednoducho budú študovať tak, že budú prechádzať, ako sa hovorí, „s odretými ušami“, tak tí na to istým spôsobom zaplatia. Ale chceme, aby sme motivovali študentov, aby naozaj dosahovali dobré výsledky? Ja si myslím, že toto je tiež krok, ktorý vedie k skvalitneniu vysokoškolského štúdia, pretože vysoká škola to nie je len dobré vybavenie školy technikou, to nie sú len kvalitní učitelia, to sú aj dobrí študenti. A my ich chceme motivovať. Ďakujem.
Kolíková, Mária, poslankyňa NR SR (2024-01-10):
Ďakujem veľmi pekne, kolegovia a kolegyne. Veľmi pekne ďakujem, pán poslanec Jakab, hlavne za to vyčíslenie, v tomto viem, že sa na vás vždy môžme spoľahnúť, pri vyčíslení, a 77 dní proste vieme, že pre Petra Pellegriniho nie je stále ešte ten čas, ktorý znamená bezodkladne, ale zjavne to asi chápe inak, že keď tú povinnosť má plniť on a keď tá povinnosť sa má plniť voči nemu. Takže keď bezodkladne používa on sám, i keď nie úplne korektne, ako som už povedala, pre zvolanie poslaneckého grémia používa iný termín ako predpokladá rokovací poriadok, ktorý tiež hovorí o, vlastne požíva skôr pojem bezodkladne, tak tam očakáva, že tí poslanci naozaj bezodkladne prídu, tak neviem, že keby sme tých 77 dní by sme to teraz aplikovali, že, prepáčte, pán predseda, ale sme pochopili, že keď chcete naozaj, aby sme hneď prišli, tak tých 77 dní ešte máme, tak neviem, že či toto by bolo možno, možno to treba spraviť, že, pán predseda, tak za 77 dní sa stretneme na tom poslaneckom grémiu. Teda to tak chápeme, že keď to tak aplikujete, tak asi toto je to plynutie času. Asi to treba takto aj trochu s humorom, lebo ja neviem už, čo spraviť, že zjavne tieto naše debaty tu v tomto krúžku opozičnom neprispievajú k tomu, aby sme primäli koalíciu len v jednoduchosti rešpektovať zákon. Len v jednoduchosti. To znamená, len, len, len proste splniť túto drobnú vec, vypísať voľbu ústavného sudcu. Ako to vlastne naozaj flagrantne ukazuje, že víťaz môže všetko, že tu proste zákon, zákon ho nijakým spôsobom nebrzdí ani pri takejto ľahkej povinnosti.
Brocka, Július, poslanec NR SR (2012-11-19):
... toto je riadne zvolaná schôdza. (Povedané zároveň s predsedajúcim.) Pán predseda, ja som ešte neskončil. Dvadsaťsedem poslancov za SMER je zapísaných v prezenčnej listine... (Prerušenie vystúpenia predsedajúcim.)
Kočiš, Eduard, poslanec NR SR (2021-11-04):
Veľmi pekne ďakujem za slovo, pán predseda. Pán kolega Suja, vďaka za naozaj hodnotný a odborný príspevok do tejto debaty, aj keď pán kolega Šíbl krúti s hlavou, že asi príliš odborné to nebolo, ale podľa mňa to bolo viac ako odborné, pán kolega Šíbl. Veľmi správne si poznamenal, že ochranári a teoretici od stola majú na ochranu prírody a krajiny naozaj úplne iný názor ako ľudia, ktorí celý život vychádzajú len z praktickej časti a svoje vzdelanie si dopĺňali len minimálnou odbornosťou, ktorú v podstate ani nepotrebujú, pretože všetko, čo sa naučili v tej praktickej časti starostlivosti nielen o les, ale o celkovú biodiverzitu krajiny, vedia veľmi pekne prakticky uplatniť, a dopĺňanie týchto vedomosti je naozaj len takou čerešničkou na tej pomyselnej torte. Správna poznámka opäť o odkôrňovaní pri napadnutí porastu lykožrútom. Rečnícka otázka, prečo sa to niekde deje, prečo sa to niekde nedeje. Tiež kolega Kuffa to veľmi dobre zhodnotil. Holoruby, náhodná ťažba, úplný súhlas. Holorub je holorub, náhodná ťažba je náhodná ťažba, ale predkladatelia zákona v tejto terminológii nemajú absolútne jasno. Čo sa týka metodiky a organizácie a najmä názvu park, národný park, to je veľmi taká ošemetná téma, pretože ak by sme naozaj postupovali podľa európskej metodiky, tak nikdy v živote nemôže byť prales Poloniny nazývaný pralesom. Ale niekomu to zjavne vyhovovalo, tak z toho urobili prales. Ale dobre. Turizmus v národných parkoch. Ľudia, ktorí celý život chodia do prírody na psychohygienu, zaplatia za to nejakú smiešnu sumičku a idú tam v podstate zadarmo a my tu zrazu ideme presviedčať, že za peniaze tam budú stáť húfy. Hlúposť!
Grendel, Gábor, podpredseda NR SR (2022-03-17):
Ešte má pán poslanec pravdepodobne doplňujúcu otázku. Nech sa páči.
Bugár, Béla, podpredseda NR SR (2019-10-28):
Ďalej v rozprave vystúpi pán poslanec Osuský. Nech sa páči.
Glváč, Martin, podpredseda NR SR (2019-05-21):
Pani poslankyňa Gaborčáková.
Gašpar, Tibor, poslanec NR SR (2024-02-08):
Áno.
Galek, Karol, poslanec NR SR (2023-02-02):
Vážený pán predsedajúci, milé kolegyne, kolegovia, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa dopĺňa zákon č. 344/2004 Z. z. o patentových zástupcoch, o zmene zákona č. 444/2002 Z. z. o dizajnoch a zákona č. 55/1997 Z. z. o ochranných známkach v znení zákona č. 577/2001 Z. z. a zákona č. 14/2004 Z. z. v znení neskorších predpisov a ktorým sa dopĺňa zákon č. 517/2007 Z. z. o úžitkových vzoroch a o zmene a doplnení niektorých zákonov v znení neskorších predpisov (tlač 1294) v druhom čítaní. Národná rada Slovenskej republiky uznesením č. 1925 z 8. decembra 2022 pridelila predmetný návrh zákona na prerokovanie výboru ústavnoprávnemu a výboru pre hospodárske záležitosti. Určila zároveň výbor pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 670 z 3. januára 2023 a výbor pre hospodárske záležitosti uznesením č. 401 z 30. januára 2023. Z uznesení výborov Národnej rady Slovenskej republiky uvedených pod bodom III tejto správy vyplýva jeden pozmeňujúci a doplňujúci návrh. Gestorský výbor odporúča tento bod schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa dopĺňa, vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 400 z 31. januára 2023. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
V. Veteška, podpredseda NR SR: (2008-06-19):
Nasleduje prvé čítanie o návrhu poslancov Národnej rady Slovenskej republiky Júliusa Brocku a Pavla Abrhana na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákona) v znení neskorších predpisov , tlač 658. Rozhodnutie o pridelení na prerokovanie vo výboroch je č. 663. Dávam slovo pánovi poslancovi Júliusovi Brockovi a žiadam ho, aby návrh zákona uviedol. Nech sa páči, pán poslanec.
K. Tóthová, poslankyňa: (2008-11-04):
Po druhé. Prosím vás, tou arbitrážou zase nestrašte, tuto vôbec arbitráž nie je aktuálna. Ja som si vaše strašenie a ostaní pri letisku a ďalšie vypočula, dneska počúvam v správach, že letisko vôbec nereflektuje na podanie arbitrážneho návrhu. No samozrejme, zistili právny stav atď. Zavedenie plynu, keď ste spomínali Mečiarovu vládu. Prosím vás pekne, to bol veľmi pozitívny krok. Keby ste neboli strategický podnik, ako je SPP, sprivatizovali, tak všetci ľudia, ktorí mali zavedený plyn, by ním mohli kúriť, používať ho, bolo by chránené životné prostredie, ľudia by si zľahčili život a podobne. Takže projekt bol rozumný, progresívny a vašimi zákonmi, že ste zmenili zákaz privatizovania strategických podnikov, teda aj SPP, ste zavinili to, čo ľudí dneska mrzí. A pokiaľ som hovorila o tej arbitráži, tak sa týkala letiska, a nie letisko malo dať návrh, ale záujemcovia. Takže to opravujem. Ďakujem za pozornosť.
Kuffa, Štefan, poslanec NR SR (2014-02-05):
Ďakujem za slovo, vážený pán predsedajúci, vážený pán predkladateľ, spravodajca. Chcel som k predkladateľovi hovoriť v úvode, keď môžem poprosiť. Ja som... (Reakcia z pléna.) Veď však v poriadku, ja som len chcel poprosiť, teda chcel som poďakovať predkladateľom a človek niekedy tak žasne, ku akým premenám dochádza v priamom prenose a za akú krátku dobu. Martin, nie tak dávno si tu bol a obhajoval si iné zákony, ale ja ťa chcem pochváliť, ale zároveň aj povzbudiť, lebo je to Balíček pre šťastnejšiu rodinu a ty si tuná ako predkladateľ, to je super. Sa teším a dúfam, že to berieš aj naozaj úprimne, to, čo predkladáš, lebo ja vám to aj podporím, je to naozaj veľmi dobrá vec a nezhodujem sa tuná s Martinom Poliačikom, ktorý tuná argumentoval, bolo to také iracionálne, dovolím si povedať, pretože rodiny s malými deťmi a vo veku do 6 rokov naozaj majú veľmi veľa problémov a je to sociálna skupina, ktorá má tuná problém, rovnako je to, by som povedal, možno aj porovnateľné práve s tými odchovancami z tých detských domovov a podobne je to aj pri tej skupine tých rodín so ZŤP, zdravotne ťažko postihnutá osoba keď je v rodine, myslím si, že rodina ako taká a zvlášť mladá rodina má veľmi veľa výdajov a veľa problémov, koľkokrát je to tak, že v tej mladej rodine väčšinou matka, tá býva ako doma, obrovský problém je aj s financovaním a udržiavaním takejto rodiny. Chcem teda aj poďakovať vám za túto snahu a vyjadrím sa ešte tak len veľmi málo ako kratučko k tomu predchádzajúcemu návrhu zákona, ktorý je taký veľmi jednoduchý, ale veľmi dobrý, a tá povinnosť zložiť vopred to trojmesačné, tú trojmesačnú platbu, teda je skrátená zo 6 na 3 mesiace, čo je tiež veľmi, veľmi dobrá vec. Chcem ťa ubezpečiť, že kedykoľvek prídeš tuná s návrhom zákona, ktorý podporuje rodiny a rodinu, vždycky som ochotný ho podporiť a nenechaj sa pomýliť tuná zase demagógiou, ktorá sa tu častokrát ako rozlieha v pléne tejto Národnej rady, a myslím si, že nejde tu vôbec o nejakú diskrimináciu tých iných rodín, ktoré tu pred chvíľou kolega ako spomínal, vôbec nejde, ale práve naopak a nebáť sa to aj povedať, aj úplná rodina aby mala tú výhodu, aby sa oplatilo žiť v normálnom zväzku medzi mužom a ženou. A podporovať to, všemožne to podporovať aj takouto drobnosťou, ktorú tuná teraz ako dávate, lebo tá legislatívna zmena nie je tuná veľká, ale má pozitívny dopad na tie rodiny. Ja myslím, že to asi stačí, že ak som vás pochválil, či treba chváliť ďalej (povedané so smiechom), ja myslím, že stačí, a zároveň ťa aj povzbudzujem, aby si vytrval v tom a aby si to naozaj bral aj tak úprimne. Ďakujem.
Lipšic, Daniel, poslanec NR SR (2015-12-08):
Nie? O tom rokujeme? Fúha. (Povedané súbežne s predsedajúcim.)
Figeľ, Ján, podpredseda NR SR (2012-09-12):
Pán poslanec Baška.
Hrnčiar, Andrej, podpredseda NR SR (2017-12-01):
Pani poslankyňa Vaľová.
Kotleba, Marian, poslanec NR SR (2021-07-01):
Maťo Beluský, ty si to tak kultivovane vysvetlil, s kľudom, bez emócií, bez nejakého politického zafarbenia, že aké nešťastné je spájať takéto likvidačné techniky proti národu s pomocou cestovných kanceláriám. Len ja sa bojím, že tvoj kultivovaný a kľudný prejav, to je ako keby si hodil do Oravskej priehrady kamienok, asi taký vplyv to bude mať na tu sediaceho predsedu NSDAP ministra financií Matoviča. Bol to tento človek, ktorý povedal, že chce prekonať NSDAP a vidíte, občania, už sa to tu ďalším krokom blíži. Ponúkajú vám injekcie do vášho tela, o ktorých sami lekári dnes ešte nič nevedia, za to, že vám dajú 60 eur. Len o tých 60 eur ste iní, ako boli väzni v koncentračných táboroch, lebo oni nedostali ani tých 60 eur. A preto nestojí lepšie alebo nie je lepšie využitý čas v každej jednej faktickej na túto tému, ako vám pripomenúť, čo vám vláda za tých 60, 90 alebo 30 eur ponúka. Vysoký krvný tlak, krvné zrazeniny, poruchy nervovej sústavy, zápal srdcového svalu a zvýšené riziko rakoviny. Toto vám vaša vláda, ktorá sa o vás stará, ponúka v jednom jedinom balíku spoločne a nerozdielne za 30, 60 alebo 90 eur a je len na vás, či si to naozaj nenecháte, alebo necháte do seba vpichnúť.
Kuffa, Štefan, poslanec NR SR (2020-05-19):
Kolegovia, ale ja vám to znova pripomeniem. To pravidlo je tu zaužívané dlhé roky. Päť ku trom. Ťažko sa vám to počúva, ale kým neskončí rozprava, stále to tu zaznie. Päť ku trom a nijaké šesť ku dvom. Vy ste kto, že vy kádrujete tuná ľudí? Za koho sa pasujete? Ten áno, ten nie, toho dáme tam, toho tam. Kto kádroval vašich ľudí, ktorých ste si vy nominovali do týchto stálych delegácií? Môžem mať výhrady voči nemu a proste tak, ale jednoducho akceptujem ako tieto veci. Ja môžem mať iný názor, ale nie teraz, že vy budete si vyberať ľudí. Tých troch predsedov má nárok opozícia a opozícia si môže tam nanominovať poslancov Národnej rady, koho uzná z poslancov Národnej rady, koho uzná za vhodných. A nie vy tu budete teraz vyberať tuná medzi týmito ľuďmi. No, či je tu ktosi vystrašený. My nie sme vystrašení z týchto útokov a obyčajne takto reagujú zbabelí a slabí ľudia. To si dobre zapamätajte. Zbabelí a slabí ľudia takto reagujú. Nikto neni tuná vydesený z vás, nemyslite si. Práve to tuná z tých hrdinov alebo možno internetových hrdinov, že by sa človek bál. Takú figu borovú. Nebojíme sa vás, nemusíte sa obávať. Vôbec sa vás nebojíme. Aj tie útoky, ktoré tuná sú, aj tie vaše posmechy, všetko toto prežijeme. Naopak, tieto vaše posmechy, útoky, výpady, tie nás budú stále len posilňovať, aby sme my išli ďalej. A my vieme, že ideme správnou cestou, lebo keby ste si nás nevšímali a žiadne útoky by neboli, koľko je tu možno takýchto vystúpení, ktoré nikto si ani nevšimne. Nikto si ich nevšimne. A tu prejde aj štyri roky a takí poslanci tu budú, že nikto si ich nevšimne.
Bugár, Béla, podpredseda NR SR (2017-03-23):
Nech sa páči, prezentujme sa a hlasujme. (Hlasovanie.) Prítomných 143, za 46, proti 57, zdržalo sa 39 poslancov, 1 nehlasoval. Tento bod sme neschválili.
Cmorej, Peter, poslanec NR SR (2021-10-05):
Ja len veľmi krátko. Najprv, kolega Mazurek, neviem, čo je na tom, čo som hovoril, neoliberálne. Dúfam, že mi to potom aj vysvetlíte. Tie názory, to nemá nič s neoliberalizmom. To je len o tom, že treba vedieť, že dvakrát dva je štyri, a treba si to vedieť zrátať. Ak budete mať vôľu, ja vám úprimne ponúkam, že rád si s vami sadnem aj s celým klubom, skúsim vám to vysvetliť, že pred čím stojíme, aby ste aj vy pochopili, že máme nejaký problém, a keď nájdete nejaký lepší spôsob riešenia, sem s ním, nikde na svete to nevymysleli, ale možno klub ĽSNS či REPUBLIKA, či ako sa voláte, to vymyslí. No a keď mám ešte teda kúsoček času, tak tomu pracovaniu, tak skúste si napríklad nájsť nejaké články o Japonsku, to je asi zatiaľ najlepší príklad, keďže tam majú pomerne dlhú dobu dožitia, tak tí ľudia naozaj pracujú 50 rokov, ale nepracujú v jednom zamestnaní manuálne. Ono sa tomu hovorí aj, aj ekonomika strieborného veku, že v podstate vytvárate pracovné príležitosti pre tých starších. Áno, samozrejme, nikto 60-ročný nemôže robiť v bani, ale môže robiť na polovičný úväzok niečo, niečo iné, môže sa rekvalifikovať, ale toto je naozaj téma na veľmi-veľmi dlho.
Sulík, Richard, predseda NR SR (2011-05-18):
Ďalší rečník v poradí – pán poslanec Beblavý, nech sa páči.
Bugár, Béla, podpredseda NR SR (2017-12-08):
Nech sa páči, prezentujme sa a hlasujme. (Hlasovanie.) Prítomných 131 poslancov, za 86, zdržalo sa 45 poslancov. Návrh sme schválili. Nech sa páči.
Danko, Andrej, podpredseda NR SR (2024-02-13):
Ďakujem, pán poslanec. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. A ešte o slovo požiadal... v rámci rozpravy, pán minister? V rámci rozpravy požiadal o slovo pán Kamenický, nech sa páči.
Grendel, Gábor, podpredseda NR SR (2020-05-15):
Posledným ústne prihláseným do rozpravy je pán poslanec Jozef Pročko.
Laurenčík, Milan, podpredseda NR SR (2022-03-16):
Pán poslanec Juraj Šeliga s faktickou poznámkou.
Dostál, Ondrej, poslanec NR SR (2011-04-01):
Naozaj netuším, akým spôsobom by sa úradný styk mohol zúžiť iba na komunikáciu v písomnom styku. Ak by to tak bolo, tak potom tam nie je tá formulácia o tom, že môžu používať v úradnom styku, ale bola by tam iba formulácia o tom, že môžu dávať písomné podania a môžu na ne dostávať písomnú odpoveď.
Hrnčiar, Andrej, podpredseda NR SR (2017-03-23):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili dovčera do dvanástej hodiny 19 otázok na predsedu vlády a 23 otázok na členov. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády Roberta Fica, aby oznámil, kto z členov vlády bude odpovedať na otázky za neprítomných členov vlády.
Richter, Ján, poslanec NR SR (2011-09-13):
Ďakujem pekne za slovo. No, začnem trošku odľahčene, pretože vy, pán poslanec, ste trošku reagoval na nejakú pripomienku odtiaľto z pléna, ktorá mala takú výpoveď, že poďme hľadať premiérku. Je mi ľúto, ale ako tá vaša odmietavá pozícia k tomu, začali to už robiť vaši koaliční partneri. Vaši poslanci. To znamená, to nie je nijaký výmysel nás opozície, to je koaličná realita. Druhá poznámka, a to tu už bolo tiež povedané. Tá stratégia odvedenia pozornosti mimo hlavný dôvod, prečo sme sa tu stretli, to znamená od pani premiérky, od jej zodpovednosti a zodpovednosti jej vlády, je veľmi priehľadná a možno až smiešna. Skúsme sa vrátiť opätovne k realite. A tá je aká? Pani premiérka a jej vláda sa zaviazali pri nástupe, že bude šetriť na štátnom aparáte, na verejných službách, na tzv. reformných krokoch v súvislosti s naštartovaním zamestnanosti. Toto všetko sa pomaly scvrkáva, stále viac sa šetrí v sociálnej oblasti na tých najslabších skupinách obyvateľstva – penzistoch, sociálne odkázaných. No a najnovšie sa idete pustiť do rodičov. Budeme hľadať rovných, rovnejších, bielych, černejších, jednoducho, len opätovne do skupiny sociálne slabých. Každopádne tá situácia je taká a stačí skonštatovať, že Slovensku sa zvyšuje zadlženosť, stúpa inflácia, spomaľuje sa hospodársky rast, konkurencieschopnosť, klesajú reálne mzdy. Očakával by som aj pána ministra financií, že aj k týmto sociálno-ekonomickým číslam by mal vystúpiť a zareagovať, pretože k tomuto už v diskusii zaznelo veľmi veľa, by som povedal, doslova žiadosti na to, aby ste vystúpili... (Prerušenie vystúpenia časomerom.)
Mierna, Anna, poslankyňa NR SR (2020-09-22):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj, za gestorský výbor navrhujem Výbor Národnej rady Slovenskej republiky pre financie a rozpočet, zároveň odporúčam, aby výbory uvedený návrh prerokovali do 30 dní a gestorský výbor do 32 dní od prerokovania v prvom čítaní na schôdzi Národnej rady Slovenskej republiky. Prosím, dajte hlasovať o mojom návrhu, vážený pán predsedajúci.
P. Paška, predseda NR SR: (2008-02-12):
Prerušujem rokovanie o tomto bode programu. Dámy a páni, mali sme pokračovať v rokovaní bodom o návrhu pána poslanca Pavla Minárika. Vzhľadom na to, že tu nie je nikto z výboru, kto by mohol naplniť obsah funkcie spravodajcu, dovoľujem si navrhnúť, aby sme prerušili rokovanie dnes a pokračovali týmto návrhom pána poslanca zajtra o 9.00 hodine. Je s tým všeobecný súhlas? Ďakujem pekne. Dovidenia a dobrú noc. (Prerušenie rokovania o 18.41 hodine.)
Bugár, Béla, podpredseda NR SR (2016-04-19):
Na faktické poznámky bude reagovať pán poslanec Simon. Nech sa páči.
Grendel, Gábor, podpredseda NR SR (2020-12-08):
Čiže procedurálny, ešte ho zapnite, prosím, pána poslanca. Čiže procedurálny návrh znie.
Huba, Mikuláš, poslanec NR SR (2012-12-14):
Ďakujem za slovo, pani predsedajúca. Chcel by som podporiť názory a návrh, ktorý tu predniesol pán poslanec Fecko, okrem iného aj preto, lebo jeho pozmeňujúci návrh podľa mňa zlepšuje vykonateľnosť a vymožiteľnosť tejto právnej normy. A je to dôležité aj preto, a o tom som hlboko presvedčený, že našu prírodu nechránime príliš, ale príliš málo. A pod tou prírodou chápem aj avifaunu, o ktorú ide v prípade tohto zákona. Čo sa týka pozmeňujúceho návrhu, ktorý tu predniesol pán poslanec Záhumenský, podporujem navrhované vylepšenia legislatívnotechnického charakteru, o ktorých sa zmienil, ale nie návrhy na, takpovediac, zmäkčenie navrhovaného znenia vládneho zákona. V tomto prípade naozaj verím odborníkom z ministerstva životného prostredia, ktorí v spolupráci s odbornou komunitou tento návrh zákona pripravili, a preto podporím po obsahovej stránke jeho pôvodné znenie. Ďakujem.
Kaník, Ľudovít, poslanec NR SR (2014-06-25):
Ďakujem kolegovi Štefancovi za tento úvod do diskusie, ale veľmi ma trápi, ako to tu vyzerá pri naozaj tak vážnej téme, a to, ako to tu vyzerá, aj to, že, tak ako Ivan Štefanec povedal, minister nenavrhol pevný bod rokovania, aby sa mohol zúčastniť, krásne ilustruje náš vzťah k tejto téme a potom sa darmo čudujeme, že volieb do europarlamentu sa zúčastní 13 % ľudí. Sa pozrite na túto sálu, akú vážnosť prikladá tejto téme. A keď táto sála, títo poslanci, takúto vážnosť že tomu prikladajú, čo môžeme čakať od občanov? Náš vzťah, žiaľbohu, k Európskej únii nie je vzťah k civilizačnému priestoru, v ktorom sa nachádzame, ak nevyjadrujeme ním chuť v ňom byť a priam životnú nevyhnutnosť v ňom byť. Aj z tej správy, aj z toho, čo väčšinou zaznieva na túto tému, mi pripadá, že pre nás je Európska únia len zdroj peňazí, zdroj prostriedkov, ktoré čerpáme cez eurofondy, a potom už nič nechceme. Ani ovplyvňovať dianie v Európskej únii, ani sa zúčastňovať na veciach, ktoré s tým súvisia, ani brániť Európsku úniu pred ohrozením bezpečnostným, ktoré máme teraz za dverami, a najradšej by sme kolaborovali práve s tými, ktorí túto bezpečnosť ohrozujú. Je to skutočne poľutovaniahodné a tomuto by sme mali venovať pozornosť. Je hanbou pre Slovensko, keď sa jeho predstavitelia správajú ako agenti cudzích záujmov. Ako agenti cudzích záujmov v rámci Európskej únie, a keď predávajú Slovensko a jeho občanov za nejaké virtuálne výhody, ktoré sú ale s veľkými stratami z hľadiska dlhodobej budúcnosti. Ale viac o tom budem hovoriť vo svojom vystúpení. Toto bol len taký úvod, ktorým som chcel... (Prerušenie vystúpenia časomerom.)
Sulík, Richard, predseda NR SR (2010-07-08):
Oukej. Ihneď po skončení. Ďakujem pekne. Poprosím pána Fedora.
Žitňanská, Lucia, ministerka spravodlivosti SR (2010-10-19):
Ďakujem pekne, pán predsedajúci. Vážené dámy, páni. Na rokovanie Národnej rady predkladá vláda návrh zákona, ktorým sa mení a dopĺňa zákon o Súdnej rade. Je to novela zákona o Súdnej rade, ktorá vychádza z programového vyhlásenia vlády a jej cieľom je otvoriť verejnej kontrole aj činnosť Súdnej rady a oslabiť vplyv ministra na jej fungovanie a rozhodovanie. Preto vláda navrhuje verejné zasadnutia Súdnej rady, zverejňovanie záznamov zo Súdnej rady vrátane zvukových záznamov, zdôvodňovanie rozhodnutí Súdnej rady, a preto vláda navrhuje, aby predsedovia súdov nemohli byť súčasne aj členmi Súdnej rady, pretože v tejto dvojjedinej pozícii, pokiaľ sú menovaní a odvolateľní ministrom, tak predstavujú v Súdnej rade zároveň zložku, ktorá má nejaké prepojenie na ministra spravodlivosti. Preto hovorím o oslabení vplyvu na rozhodovanie a konanie Súdnej rady. Je to návrh novely, ktorý je jedným z tých krokov, ktoré sme predstavili a nadväzuje na celý tento balík zákonov, s ktorými prichádzame. Je to jeden z krokov na to, aby sme súdnu moc, a teda aj najvyšší orgán súdnej moci – Súdnu radu otvorili verejnej kontrole, ktorá jediná je ako taká legitímnou kontrolou nad mocou súdnou. Čiže v duchu toho, čo som hovorila, treba zobrať v justícii moc tým, ktorým nepatrí a vrátiť ju tým, ktorým patrí, to znamená sudcom pri rozhodovaní konkrétnych vecí a ľuďom pri kontrole súdnej moci, predkladám aj túto novelu zákona o Súdnej rade a prosím o jej podporu. Ďakujem pekne.
Fecko, Martin, poslanec NR SR (2014-01-30):
Pán kolega, dovolíte? Ďakujem pekne, pani podpredsedníčka. Chcel by som pripomenúť členom výboru, hoci ich nevidím tu veľa, dneska máme zvolaný výbor na 12.15 hodinu vo zvyčajnej miestnosti, č. 71. Ďakujem pekne.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 139 poslancov, za 94, proti žiadny, zdržalo sa 42, 3 nehlasovali. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
P. Paška, predseda NR SR: (2008-11-26):
Ani tento návrh sme neschválili.
Blanár, Juraj, podpredseda NR SR (2023-05-09):
S faktickou pán poslanec Taraba.
Blanár, Juraj, poslanec NR SR (2020-05-19):
Ďakujem pekne. Pán kolega Osuský, áno, nekádrovali ste pána Kmeca, len ste ho neurobili vedúceho delegácie. To je vaše vysvetlenie. Čiže ten plurál je absolútne na mieste, ale nie je to dôležité. Pán poslanec Baránik, čiže vaše logické vysvetlenie je také, že keby vedel, že kto je, tak sa s ním už môže stretávať. To je absurdné. To znamená, s hocikým, s ktorým sa stretol a bavil sa o voľbe druhý najvyšší ústavný činiteľ, je to neprijateľné. Ale vy to obhajujete, ale čo k tomu iné dodať. A k tomu, čo ste hovorili o tom, že ja som klamár, nehnevajte sa ešte raz to zopakujem: Klamár nikdy neuverí druhému, že neklame. Pani Zemanová, viete, aký je rozdiel medzi Glváčom a pánom Sulíkom? Že pán Glváč už nie je v politike, ale pán Sulík je podpredseda vlády a vy ho bez problémov kryjete. A to je veľký rozdiel. Pán Kazda, prečo ste sa nevyjadrili k tomu pomeru, ktorý nezohľadňuje výsledok vo voľbách? To ste obišli. Len ste hovorili o všelijakých iných veciach. To ste mali povedať, prečo ste teda nám zobrali jeden post. Chcel som aspoň jeden vážny argument, ale to ste nepovedali, lebo to vám nevyhovuje v tej matrici, ktorú máte napísanú ako pán Kremský. Pán Kremský, viete, ja vás nepoznám nejako osobne, ale môžem podľa toho, čo ste vy o mne povedali, povedať, že vy ste takisto zbohatol, ste takisto skorumpovaný a urobili ste na tom predchádzajúcom svojom pôsobení, kde ste boli, toľko vecí, že sa vám ešte na to príde. Toto je presne príklad, ako vy fungujete. To znamená, nič nemáte v rukách, ale automaticky odsúdite, hocikoho hodíte kdesi, kde nepatrí. A to sa vám môže vrátiť, pán Kremský, ale nechcem vám to priať, pretože to nie je cieľom našej práce. Cieľom našej práce je si povedať argumenty a hlasovanie, ako povedala pani Zemanová, rozhodne a ja to budem rešpektovať. Len som sa snažil vysvetliť, že to nerešpektuje pomer zastúpenia, k ktorému ste mi ani jeden z vás nedali... (Prerušenie vystúpenia časomerom.)
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 140 poslancov, za 90, proti 10, zdržalo sa 39, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Vašečka, Richard, poslanec NR SR (2017-04-07):
Pán predsedajúci, ako predseda poslaneckého klubu protestujem a žiadam vás, aby ste napomenuli pána podpredsedu Hrnčiara, špeciálne výroky voči ženám, voči Veronike Remišovej. Prosím vás, urobte s tým niečo.
Grendel, Gábor, podpredseda NR SR (2022-05-20):
Panie poslankyne, páni poslanci, budeme pokračovať v prerušenej schôdzi. Ešte predtým pozdravujeme návštevníkov na balkóne pre verejnosť. Dobrý deň. (Potlesk.) Teraz požiadal o vystúpenie pán podpredseda vlády a minister hospodárstva, takže má prednosť. Pripraví sa potom pán poslanec Mazurek.
Laurenčík, Milan, podpredseda NR SR (2020-04-29):
Ďakujem. Na vaše vystúpenie neevidujem žiadnu faktickú poznámku. Nech sa páči, pán poslanec Ondrej Dostál. (Reakcia spravodajcu.) Nie.
Osuský, Peter, poslanec NR SR (2016-09-07):
Ďakujem pekne, pán predsedajúci. No, milý Gábor, ja som pomerne pozorne počúval vystupujúcich v rozprave a vonkoncom som nemal pocit, že by u kohokoľvek z nich zaznelo niečo, tak ako si sa zmienil, o zmene postoja voči pani ministerke, pretože sú i tí rečníci z opozície a ona je z vládnej koalície. Myslím si, že jej odbornosť a pripravenosť kvalifikovane pracovať by nikto z nich nespomenul. Ale musím povedať, že zvlášť pozoruhodnou nahrávkou na smeč pre mňa bolo to, že si povedal, že posudzujeme zákon inak, lebo som v opozícii. Jednoducho mi nedá pripomenúť v tejto súvislosti môj zákon o štátnom občianstve, za ktorý si i ty, samozrejme, hlasoval, keď sme boli v opozícii, potom si si ho dokonca osvojil bez toho, aby si sa ma opýtal, a predložil si ho ako svoj zákon. Ale ja nie som žiarlivec a, samozrejme, som hlasoval za ten tvoj návrh môjho zákona, pretože bol dobrý. A ten zákon som teraz opäť predložil, pred krátkym časom, a ty si zaň už nehlasoval, lebo ja som v opozícii a ty si v koalícii. Tak aspoň, preboha, nepoužívaj takého argumenty, keď tu sedím pri sieti a môžem riternovať do ktoréhokoľvek kúta kurtu.
Hort, Milan, podpredseda NR SR (2011-09-14):
Ďakujem pekne. Otváram rozpravu. Do rozpravy sa prihlásil písomne pán poslanec Peter Pelegrini ako jediný a po jeho vystúpení bude možné prihlásiť sa do rozpravy aj ústne. Nech sa páči, pán poslanec.
Laššáková, Jana, podpredsedníčka NR SR (2015-10-07):
Pán poslanec Blanár, nech sa páči.
Sulík, Richard, predseda NR SR (2011-05-18):
Ďakujem. S faktickými poznámkami sú prihlásení piati poslanci. Uzatváram možnosť sa prihlásiť. A slovo má pán poslanec Číž.
Zelník, Štefan, poslanec NR SR (2019-09-17):
Ďakujem pekne za slovo. Len pripomínam členom zdravotného výboru, že dnes bude poslanecký prieskum na Úrade pre dohľad nad zdravotnou starostlivosťou, o 12.00 bude nás čakať autobus. Ďakujem. (Rokovanie 50. schôdze NR SR sa skončilo o 9.10 hodine.) (Po skončení rokovania 50. schôdze a po prestávke pokračovalo rokovanie 49. schôdze NR SR.)
Maďarič, Marek, poslanec NR SR (2011-02-09):
Pán poslanec Dostál, k vašej poznámke či je možné stratu občianstva hodnotiť ako trest, a že ja slovičkárim. V súlade s medzinárodným právom napríklad s Európskym dohovorom o štátnom občianstve, pán poslanec, v žiadnom prípade nemôžeme za trest považovať slobodné alebo následky slobodného rozhodnutia občana vo veci štátneho občianstva, čo je zakázané aj z hľadiska medzinárodného práva, nechať občana alebo človeka bez štátneho občianstva, čo nie je náš prípad. A čo sa týka pána Kuboviča, prečo si ja dovolím tvrdiť, že naša právna úprava je účinnou elimináciou proti maďarskému zákonu. Pán poslanec, to nehovorím len ja, to povedal, ak ste si nevšimli, aj maďarský prezident. To povedali a sťažovali si v tomto zmysle na náš zákon maďarskí predstavitelia. To je ten najlepší dôkaz, pán Kubovič. Ďakujem.
Figeľ, Ján, podpredseda NR SR (2015-12-11):
S faktickou ešte Martin Poliačik.
Zmajkovičová, Renáta, podpredsedníčka NR SR (2013-12-10):
S faktickými poznámkami šesť poslancov. Uzatváram možnosť prihlásiť sa s faktickou poznámkou. Kým dám pánovi poslancovi Čížovi slovo, dovoľte, aby som pozdravila na balkóne predstaviteľov regionálneho ZMOS-u z Ružomberka. Vitajte v parlamente. (Potlesk.) Nech sa páči, pán poslanec Číž.
Richter, Ján, minister práce, sociálnych vecí a rodiny SR (2015-06-18):
Odpoveď veľmi jednoduchá. Nebýva obvyklé, pani poslankyňa, a ja ako opozičný poslanec si nepamätám, keby ma vládna zostava prizvala do pracovnej skupiny na prípravu zákona. Ja som vyšiel v ústrety vám z jedného jediného dôvodu, aby ste priamo na mieste pri tvorbe mali možnosť aj vzhľadom na bohaté skúsenosti, ktoré v tejto oblasti máte, veci pripomienkovať. To, čo som čítal, je súčasťou toho materiálu. Samozrejmá vec, to nie je legislatívny plán úloh. To je akčný plán, z ktorého vychádzajú a kde do konkrétneho časového sa formulujú jednotlivé legislatívne úlohy. Ja viem, že som o tejto problematike vtedy na otázku pani podpredsedníčke Jurinovej, myslím, že to bolo 19. 3., podrobne hovoril o rozdiele, o zákone, kde sa vlastne jedná o transpozíciu smernice Európskeho parlamentu ohľadom podpory a ochrany obetí, ktorú realizuje ministerstvo spravodlivosti, a tejto legislatívnej normy. Ja vás chcem len ubezpečiť, že táto legislatívna norma je veľmi očakávaná, ale aj veľmi sa o nej diskutuje a je veľmi polemická. Ja mám záujem dospieť k väčšinovej dohode. Pokiaľ nebude väčšinová dohoda, hlavne občianskych spoločností, s tým zákonom nepôjdem ďalej. Ďakujem.
Šuca, Peter, poslanec NR SR (2015-12-02):
Ďakujem za slovo, pani predsedajúca. Pani poslankyňa Nicholsonová, pôsobili ste ako štátna tajomníčka na ministerstve práce a sociálnych vecí. Pochopiteľne, že počas vášho pôsobenia ste sa snažili vykonať svoju funkciu najlepšie, ako ste vedeli. Bolo písané mnoho článkov o tom, ako ste pôsobili na ministerstve práce, sociálnych veci. Bolo by rozprávať, kto ste a čo ste. Vždy som si vás vážil, vážim si vás aj teraz, vážim si každého jedného človeka, ktorý sedí v Národnej rade. Pani Nicholsonová, u pani poslankyne Tomanovej absentuje ľudský faktor? Pani poslankyňa Nicholsonová, vy viete, kto je pani poslankyňa Tomanová? Absentuje ľudský faktor? Je šesťkrát súdne trestaná, kradla, vraždila, zabíjala? O čom to tu rozprávate, pani poslankyňa Nicholsonová? Ja ďakujem, pán poslanec Lipšic, že ste povedali, že pani Tomanová je dobrý človek. Pani Tomanová je dobrý človek. Skúste sa zamyslieť nad tým, čo ste povedali, a zistíte, že keď niekto patrí na túto funkciu, tak tam patrí pani bývalá ministerka práce, sociálnych vecí pani Tomanová. Skúste bez politiky, bez podliatych očí krvou porozmýšľať o tom, čo ste povedali, pani poslankyňa Nicholsonová. Ďakujem.
B. Bugár, podpredseda NR SR: (2005-06-28):
S. Zubo, poslanec: Pán poslanec, používate silné slová, keď hovoríte o tom, že opozícia nemá záujem seriózne, objektívne sa pozerať na situáciu a zhodnotiť ten vývoj na Slovensku, ktorý je. Ale to nie je také strašné. Je to váš problém, s tým sa musíte pobaviť trošku vy. Z môjho pohľadu horšie je to, že sa staviate do pozície nejakého objektívneho kritika a posudzovania všeobecnej pravdy! Jedine to, čo vy poviete, jedine to, čo si vy myslíte, to je správne, to je spravodlivé, to je objektívne. A to je strašne nebezpečné a zavádzajúce. A ak ste si dobre všimli a počúvali vystúpenia opozičných poslancov, tak potom musíte vedieť, že tu nikto nespochybňoval, že vláda výsledky má. Áno, sú tu obrovské výsledky vlády, žiaľ, negatívne. A tieto negatívne výsledky vlády kritizuje opozícia. S odstupom času čím ďalej tým viac a zreteľnejšie je vidieť, že reformy, ktoré boli robené, neboli na prospech radového občana, ale na jeho úkor. Že nepriniesli preňho zisk, výhody a ďalšie prehlbovanie sociálnych vymožeností, ale že o tieto vymoženosti ho odoberali. Takže tieto veci sú skutočne zarážajúce a ako ekonóm by ste sa mali zamyslieť nad tým. Kde sú tie pozitívne výsledky? Dlh, zahraničný, sa prehlbuje, obchodné saldo je mínusové, zadlženosť Slovenska rastie, životná úroveň nerastie, obyvateľstva. Čo sa stalo, čo sa stalo, že životná úroveň, priemerná životná úroveň na Slovensku je stále pod úrovňou roku 89, keď sú také vynikajúce výsledky, keď my máme takú neomylnú, vynikajúcu vládu a takého vynikajúce neomylného kormidelníka!
Laurenčík, Milan, podpredseda NR SR (2021-09-29):
Ďakujem. Na vaše vystúpenie evidujem šesť faktických poznámok. Končím možnosť prihlásiť sa. Ako prvý vystúpi pán poslanec Peter Pčolinský. Nech sa páči.
Paška, Pavol, predseda NR SR (2014-11-09):
Ďakujem pekne, pani spravodajkyňa. Otváram rozpravu. Do rozpravy som dostal požiadavku od pána premiéra Roberta Fica a ministrov Kaliňáka, Kažimíra, Čisláka, Maďariča, Pellegriniho, Glváča, Jahnátka, Počiatka, Richtera, Vážneho, Boreca a Lajčáka, za poslanecké kluby za poslanecký klub strany MOST – HÍD od pána predsedu strany Bugára, za poslanecký klub SDKÚ – DS od pána poslanca Kaníka, za poslanecký klub KDH od pána poslanca a predsedu klubu Abrhana. Ešte mám prihlášky do rozpravy od pánov poslancov Osuského, Mikloška, Chrena, Poliačika, Kadúca, Mičovského, Hlinu, Vašečku, Freša, Viskupiča, Jurzycu, Hraška, Hubu, Lipšica, pani poslankyne Zmajkovičovej, Nicholsonovej, pani podpredsedníčky Jurinovej a pánov poslancov Miškova a Mihála. Pán premiér... (Reakcia z pléna.) Pardon, ešte pán poslanec Hlina, procedurálny návrh. Nech sa páči.
Bugár, Béla, podpredseda NR SR (2016-10-12):
Nech sa páči, otváram rozpravu a pýtam sa, či sa hlási do rozpravy niekto z prítomných poslancov. Nie je tomu tak. Vyhlasujem rozpravu za skončenú. Nech sa páči.
Danko, Andrej, predseda NR SR (2017-06-16):
Ďakujem, pán poslanec. Na vystúpenie pána poslanca Beblavého bude faktická. Uzatváram možnosť s faktickými poznámkami. Poprosím, pán poslanec Jozef Mihál.
Hrnčiar, Andrej, podpredseda NR SR (2017-12-06):
Tri faktické poznámky. Nech sa páči pani... Pán poslanec Bagačka, už vám nemôžem dať, už som, musíme dodržiavať rokovací poriadok. Nech sa páči, pani poslankyňa Šebová.
V. Palko, minister vnútra SR: (2005-03-15):
Porušovanie pravidiel cestnej premávky upravujúcich správanie sa vodičov motorových vozidiel v týchto dopravných situáciách má spravidla za následok vznik dopravných nehôd s vážnymi následkami na živote a zdraví. Navrhuje sa tiež vyslovene ustanoviť zákaz viesť motorové vozidlo odo dňa zadržania vodičského preukazu, až kým vodičský preukaz nebude vrátený, alebo nebude vydaný nový vodičský preukaz. S cieľom zabezpečenia prísnejšieho postihu nedisciplinovaných vodičov motorových vozidiel, ktorí sa opakovane dopúšťajú porušovania pravidiel cestnej premávky, sa navrhuje ustanoviť oprávnenie rozhodnúť o vykonaní skúšky z odbornej spôsobilosti pre týchto vodičov. Návrh zákona ďalej zakotvuje povinnosť používať prvky pasívnej bezpečnosti niektorým účastníkom cestnej premávky, predovšetkým deťom pohybujúcim sa na kolieskových korčuliach a na bicykli, ktoré patria k najzraniteľnejšej skupine účastníkov cestnej premávky. Predložený návrh obsahuje aj nové obmedzenia týkajúce sa prihlasovaní vozidiel do evidencie, ak boli na vozidle neoprávnene pozmenené identifikačné znaky. Ak sú identifikátory motorových vozidiel zmenené, podľa návrhu nemožno žiadať o vykonanie zmeny v evidencii vozidiel, nemožno tejto žiadosti vyhovieť, prípadne takéto vozidlo nesmie byť zaevidované. V súvislosti s pripravovanou novelizáciou priestupkového zákona súvisiacou s rekodifikáciou Trestného zákona sa navrhuje presun niektorých skutkových podstát priestupkov proti bezpečnosti a plynulosti cestnej premávky z osobitnej časti priestupkového zákona do zákona o premávke na pozemných komunikáciách. Navrhovaná novelizácia zákona o obecnej polícii súvisí so zmenou zákona o premávke na pozemných komunikáciách, kde sa bližšie vymedzuje okruh priestupkov proti bezpečnosti a plynulosti cestnej premávky, ktoré môže obec prejednávať v blokovom konaní. Vážený pán predseda, vážené panie poslankyne a páni poslanci, vzhľadom na uvedené si vás dovoľujem požiadať o postúpenie návrhu zákona do druhého čítania. Ďakujem vám za pozornosť.
Mikloško, Jozef, poslanec NR SR (2014-06-26):
Ďakujem, bolo to vecné, jasné, krátke. Ja chcem povedať, že naozaj ste, vaše ministerstvo spravilo kus roboty, veľa porád, seminárov, dvadsať jedna workshopov, čo treba oceniť. Len potom obidve strany do vás bili a správne ste pochopili, že vlastne tieto dve strany tak rýchlo zmieriť nemožno. Ja som bol na tej strane, tých stodesať organizácií, ktoré kritizovali celý spôsob tej prípravy, najmä vo fóre kresťanských inštitúcií. To je tridsaťdeväť organizácií, ja som za Združenie kresťanských seniorov. No, troška pravdu mali, že tá príprava bola komplikovaná. Bola rada vlády, bola koordinačná rada, štyridsať ľudí. Tam bol iba jeden náš pozorovateľ, ktorý nemal právo hlasovať, atď., ani rečniť. Potom bola koordinačná skupina, osem ľudí, tam nebol nikto. Potom bola redakčná rada, traja ľudia, tam nebol absolútne nikto. Čiže ich požiadavky boli aj oprávnené. No potom bolo rozporové konanie. V piatok poobede dostali pozvánku ľudia. Zazlieval som týmto našim, že tam nešli, ale boli tam pozvaní trinásti ľudia od rodovej rovnosti a z tých LGBTI, proti ktorým nie som zásadne, ale myslím, že prekračujú troška svoj rámec. Proste ich požiadavky, nechcem ich tu čítať, mám ich tuná, sú naozaj, by som povedal, veľmi náročné aj finančne, aj proste legislatívne. Sú tu aj iné oblasti. Sú tu starí, je tu mládež, sú tu zdravotne postihnutí, výchova k ľudským právam, atď., chorí a všelikto, tiež si ich musíme všímať. My dnes o šestnástej sa ešte uvidíme na rade vlády. Keď mi sľúbite, že dostaneme aj tú novú verziu po medzirezortnom pripomienkovom konaní, ktorú nemám, tak nedávam žiadnu otázku dodatočne.
Ferenčák, Ján, poslanec NR SR (2024-04-16):
Ďakujem pekne, pán predsedajúci. Chcem oceniť vystúpenie pána Viskupiča, lebo bolo pragmatické, nebolo, bez urážok, nadávok ani útokov a nátlakov ako jeho predchádzajúci rečník. A jasne povedal, nepolitikárčite vo veciach, ktoré sú potrebné. A to, že samospráva potrebuje vykonávať svoje úlohy, je potrebné nie len pre štát, ale pre každého jedného občana. Tak, prosím vás, politiku odhoďme bokom a schváľme tento zákon. Ešte raz zdôrazňujem, tento zákon nevznikol, že je tu vláda, ktorá vládne pár mesiacov. Tento problém vznikol z vládnutia predchádzajúcej Matovičovo-hegerovskej aj Ódorovej vlády. Tak si to jednoducho uvedomte. Toto sú dôsledky. Uplatnil sa rodičovský bonus, nemáme cash flow. Ako mestá a obce potrebujeme jednorazovo vyplatiť to, čo bolo povedané, že bude vyplatené. Nerobte z toho politiku, ešte raz vás chcem požiadať, lebo tu to nie je na mieste. A obce a mestá sú základ spoločnosti, tak si to treba uvedomiť a nie táto práca tu v pléne a vykrikovanie jedného po druhom. Z toho sa obce a mestá nenajedia a občania nebudú mať zabezpečené služby. Tu je potrebné pomôcť a ísť ďalej. Ďakujem.